എറണാകുളം അങ്കമാലിയില് മക്കളെ തീ കൊളുത്തി കൊന്നതിന് ശേഷം അമ്മ ആത്മഹത്യയ്ക്ക് ശ്രമിച്ചു എറണാകുളം അങ്കമാലിയില് മക്കളെ തീ കൊളുത്തി കൊന്നതിന് ശേഷം അമ്മ ആത്മഹത്യയ്ക്ക് ശ്രമിച്ചു. അങ്കമാലി തുറവൂരില് അഞ്ജു എന്ന യുവതിയാണ് ആറും മൂന്നും വയസ്സുള്ള മക്കളെ കൊന്ന് ആത്മഹത്യക്ക് ശ്രമിച്ചത്. നിലവിളി കേട്ട് ഓടിയെത്തിയ അയല്ക്കാര് മൂവരേയും ഉടന് തന്നെ ആശുപത്രിയില് എത്തിച്ചെങ്കിലും കുട്ടികളെ രക്ഷിക്കാന് കഴിഞ്ഞില്ല. ആശുപത്രിയില് എത്തുന്നതിന് മുമ്ബ് തന്നെ കുട്ടികള് മരിച്ചിരുന്നു. ചിന്നു അനൂപ്, കുഞ്ചു അനൂപ് എന്നിവരാണ് മരിച്ചത്. അതീവ ഗുരുതരാവസ്ഥിയിലുള്ള യുവതിയെ തുടര് ചികിത്സയ്ക്കായി തൃശ്ശൂര് മെഡിക്കല് കോളേജ് ആശുപത്രിയിലേക്ക് മാറ്റും. കുട്ടികളുടെ മൃതദേഹം അങ്കമാലി എല്.എഫ് ആശുപത്രി മോര്ച്ചറിയിലാണുള്ളത്. ഒന്നരമാസങ്ങള്ക്ക് മുമ്ബാണ് അഞ്ജുവിന്റെ ഭര്ത്താവ് അനൂപ് ഹൃദയാഘാതത്തെ തുടര്ന്ന് മരിച്ചത്. ഇതുമായി ബന്ധപ്പെട്ട മാനസിക ബുദ്ധിമുട്ടിലായിരുന്നു അഞ്ജുവെന്നാണ് സമീപവാസികള് പറയുന്നത്. സംഭവത്തില് പൊലീസ് അന്വേഷണം നടത്തിവരികയാണ്.